enduro
Store norske leksikon,Sport og spill,Motorsport,Motorsykkelsport
Enduro er en gren i motorsykkelsport med utholdenhetskonkurranser i terrenget. Konkurransene varer ofte mange dager og omfatter som i bilrally fartsetapper og andre spesialprøver på stier og i skogsterreng, bundet sammen med transportetapper på vei. I fartsetappene er det intervallstart med 1–2 deltakere per start. Motorsyklene ligner på motocross-sykler.
Det arrangeres både NM og norgescup. Det har blitt arrangert en årlig VM-serie fra 1980, en klassisk konkurranse er det såkalte seksdagersløpet fra 1913. Enduro spesiell er langløp på langbane.Terrengrally er en form for enduro som ofte går i ørkenstrøk. Pål Anders Ullevålseter vant VM sammenlagt i 2004. Han har også hevdet seg bra i den lignende konkurransen Paris-Dakar. Les mer i Store norske leksikon motorsykkelsport bilsport